Document ID: /roh_data/filtered/fineweb-2-filterrobots_roh.jsonl.gz/32036

Sco preparar il meglier ils uffants per la scola? La scola è la plazza da lavur dals uffants e quai per almain 9 onns. Esi d’avantatg sche uffants san già leger e scriver cur che els vegnan en l’emprima classa? U datti autras abilitads che èn pli impurtantas? Quest emprim pass en il mund grand e serius n’è betg mo per ils uffants in viadi intschert. Er per quels che educheschan è quai in’aventura. Il psicolog Philipp Ramming emprova da mussar in pèr abilitads da basa che èn impurtantas per pudair emprender, avair success u almain per superar la scola.